Sanna Stén

Sanna Tutteli Stén (s. 20. toukokuuta 1977 Lohja) on entinen suomalainen soutaja. Hän on olympiamitalisti ja kaksinkertainen MM-mitalisti. 

Helsingin Soutuklubia edustava Stén saavutti kevyen pariairokaksikon MM-pronssia parinsa Minna Niemisen kanssa Japanin Gifussa vuonna 2005. Kyseessä oli Suomen ensimmäinen soudun olympialuokkien MM-mitali vuoden 1987 jälkeen . Syyskuun alussa 2007 he saivat MM-hopeaa Münchenissä. 23. syyskuuta kaksikko yllätti voittamalla EM-hopeaa myös avoimen luokan pariairokaksikossa Puolan Poznańissa. Tavallisesti kaksikko on soutanut kevyessä luokassa.

Pekingin olympialaisissa Stén ja Nieminen saavuttivat Alankomaiden jälkeen hopeaa kevyessä pariairokaksikossa.

Stén lopetti uransa vuonna 2010 vammoihin vedoten.

Parhaat saavutukset

Olympialaiset
2008 Peking: Kevyt pariairokaksikko: 2. sija (parina Minna Nieminen)

MM-kilpailut
2003 Milano: Kevyt yksikkö: 10. sija
2005 Gifu: Kevyt pariairokaksikko: 3. sija (parina Minna Nieminen)
2006 Eton: Kevyt pariairokaksikko: 6. sija (parina Minna Nieminen)
2007 München: Kevyt pariairokaksikko: 2. sija (parina Minna Nieminen)
2009 Poznań: Avoin pariairokaksikko: 9. sija (parina Minna Nieminen)

EM-kilpailut
2007 Poznań: Avoin pariairokaksikko: 2. sija (parina Minna Nieminen)
2009 Brest: 4. sija (parina Ulla Varvio)

Maailmancup
2004 Kevyt pariairokaksikko: 7. sija kokonaispisteissä + Luzernin osakilpailun 3. sija (parina Minna Nieminen)
2005 Kevyt pariairokaksikko: 3. sija kokonaispisteissä + Münchenin osakilpailun voitto (parina Minna Nieminen)
2006 Kevyt pariairokaksikko: 2. sija kokonaispisteissä + Luzernin osakilpailun 2. sija (parina Minna Nieminen)
2008 Avoin pariairokaksikko: Poznanin osakilpailun 3. sija (parina Minna Nieminen)

Lähteet
Sanna Sténin profiili worldrowing.com-sivustolla

Viitteet

Aiheesta muualla 
 YLE Elävä arkisto: Pariairokaksikko Sten - Nieminen

Suomalaiset soutajat
Suomalaiset olympiamitalistit
Vuonna 1977 syntyneet
Elävät henkilöt